Justine Braisaz-Bouchet 2018. aastal
**Justine Braisaz-Bouchet**, sünninimega *Justine Braisaz* (sündinud 4. juulil 1996 Albertville'is) on Prantsusmaa laskesuusataja. Olümpiavõitja (2022) 12,5 km ühisstardiga sõidus.

Alates 2010. aastate keskpaigast on Braisaz-Bouchet olnud üks kiiremaid laskesuusatajaid maailma karikasarja etappidel ja sõitnud regulaarselt parimaid sõiduaegu, eriti talvel 2021–2022. Kuid täpne laskmine tal sageli ei õnnestu.

2014. aasta jaanuaris, 17-aastaselt, osales Braisaz-Bouchet oma esimesel täiskasvanute võistlusel IBU karikasarjas ja võitis oma esimese MK-sarja etapi 17. detsembril 2017 Le Grand-Bornandi 15 km eraldistardiga sõidus. Olnud aastatel 2015–2017 Prantsusmaa teatenaiskonnaga kolm korda järjest maailma karikasarja poodiumil, võitis ta 2019. aastal Östersundis 15 kilomeetri suusatamises kolmanda kohaga oma esimese individuaalse MM-medali. Ta võitis 2018. aasta taliolümpiamängudel Pyeongchangis naiste teatesõidus koos Marie Dorin-Haberti, Anaïs Chevalieri ja Anaïs Bescondiga pronksmedali. 2022. aasta olümpial Pekingis tuli ta 12,5 km ühisstardiga sõidus olümpiavõitjaks norrakate Tiril Eckhoffi ja Marte Olsbu Røiselandi ees. Ta on teine ​​prantslanna, kes on võitnud laskesuusatamise individuaalvõistlusel olümpiamängudel kuldmedali, 16 aastat pärast Florence Baverel-Robertit, kes võitis 2006. aasta taliolümpiamängudel Torinos sprindi. 

2021.–2022. aasta maailma karikasarja lõpetas ta edukalt, mis võimaldas tal võita ühisstardiga sõidus väikese kristallgloobuse. Ta ei osalenud hooajal 2022–2023, kuna oli lapseootel. Hooajal 2023–2024 võistlustulle naasmist ilmestas Lenzerheides kolm võitu: sprindis, jälitussõidus ja ühisstardiga sõidus, mis võimaldas tal lõpetada 2023. aasta maailma karikasarja tipus.

Maailma karikasarja etapivõidud
-------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * **Individuaalselt**

| Jrk-nr | Kuupäev | Võistluspaik | Võistlusala |
| --- | --- | --- | --- |
| 1. | 17. detsember 2017 | Prantsusmaa Le-Grand-Bornand | 12.5 km ühisstart |
| 2. | 5. detsember 2019 | Rootsi Östersund | 15 km eraldistart |
| 3. | 21. jaanuar 2022 | Itaalia Anterselva | 15 km eraldistart |
| 4. | 20. märts 2022 | Norra Oslo | 12.5 km ühisstart |
| 5. | 14. detsember 2023 | Šveits Lenzerheide | 7,5 km sprint |
| 6. | 16. detsember 2023 | Šveits Lenzerheide | 10 km jälitussõit |
| 7. | 17. detsember 2023 | Šveits Lenzerheide | 12.5 km ühisstart |
| 8. | 5. jaanuar 2024 | Saksamaa Oberhof | 7,5 km sprint |

 | * **Võistkondlikult**

| Jrk-nr | Kuupäev | Võistluspaik | Võistlusala |
| --- | --- | --- | --- |
| 1. | 24. jaanuar 2016 | Itaalia Anterselva | Teatevõistlus 4x6 km (1) |
| 2. | 7. jaanuar 2018 | Saksamaa Oberhof | Teatevõistlus 4x6 km (2) |
| 3. | 2. detaember 2018 | Sloveenia Pokljuka | Segateatesõit (3) |
| 4. | 19. jaanuar 2019 | Saksamaa Ruhpolding | Teatevõistlus 4x6 km (4) |
| 5. | 25. jaanuar 2020 | Sloveenia Pokljuka | Segateatesõit (5) |
| 6. | 5. detsember 2021 | Rootsi Östersund | Teatevõistlus 4x6 km (6) |
| 7. | 14. jaanuar 2022 | Saksamaa Ruhpolding | Teatevõistlus 4x6 km (7) |
| 8. | 25. november 2023 | Rootsi Östersund | Segateatesõit (8) |

```
(1) Anaïs Bescond, Anaïs Chevalier ja Marie Dorin-Habert
(2) Anaïs Bescond, Anaïs Chevalier ja Célia Aymonier
(3) Anaïs Bescond, Martin Fourcade ja Simon Desthieux
(4) Julia Simon, Anaïs Bescond und Anaïs Chevalier
(5) Quentin Fillon Maillet, Simon Desthieux ja Julia Simon
(6) Anaïs Bescond, Anaïs Chevalier-Bouchet ja Julia Simon
(7) Anaïs Chevalier-Bouchet, Chloé Chevalier ja Julia Simon
(8) Quentin Fillon Maillet, Émilien Jacquelin ja Lou Jeanmonnot
```
 |

Välislingid
-----------

* Justine Braisaz-Bouchet ROK-i veebilehel
* Justine Braisaz-Bouchet IBU veebilehel
* Justine Braisaz-Bouchet FIS-i veebilehel
* Justine Braisaz-Bouchet Olympedia.org veebilehel
* Justine Braisaz-Bouchet biathlon.com.ua veebilehel


​